1072 L. Radlkofer. — Sapindaceae. 



pinnata (foliolo laterali summo terminale mentiente), rhacheos apice interdum (in 

 M. guianensis et M. leucodictyae speciminibus nonnullis) foliolorum primordiis (fere ut 

 in Guarea) ornato; foliola 2 — 20, alternantia vel saepius subopposita, plerumque ovali- 

 oblonga vel elliptico-lanceolata, interdum obovata, superiora plerumque majora, omnia 

 apice obtusa acutave, basi plerumque sensim abruptiusve acutata, petiolulata vel 

 sessilia, integerrima, rarissime (in Af. scrobiculata) dentata vel (in M. heterophylla) 

 serrulata, margine nonnunquam revoluta, pinnatinervia, reti venarum subtus tantum, 

 rarius utrinque prominulo (venis perxdiachyma totum transmissis in sp. n. 37 — 42), 

 subtus in nervorum axillis saepius 1 — pfurifoveolata, utrinque glabra, vel praesertim 

 subtus varie pubescentia et in haud paucis (sect. IL et III., cf. sp. n 6 — 10 et n. 19—26) 

 clavelligera, i. e. pilis obverse clavelliformibus minutissimis 1-cellularibus curvatis vel 

 rarius rectis (M. adenanthera) basi dilatata reticulatim incrassato-striata (clavelli caput 

 exhibente) sub epidermidis cellulis immersis (in M. opaca sub epidermide cellulis 

 pachydermicis cinctis) subtus vel supra quoque obsita, glandulis microscopicis — 

 plerumque clavatis, in sect. I. vero digitiformibus basi immersis (resp. innatis) — 

 adspersa vel subeglandulosa, cellulis vel utriculis laticiferis (ut et floris, fructus, seminis 

 partes) saepius parvis rarisque tumque puncta pellucida nulla efficientibus (ut in 

 Cupania) instructa, diachymate in nonnullis cellulis sclerenchymatico-pachydermicis 

 persito (cfr. M. macrolepis, macrostylis, opaca, camptoneura, atropurpurea), epidermide 

 nunquam mucigera, paginae superioris in compluribus (cf. specierum conspectum) 

 hypodermate (interdum spurio, i. e. quasi staurenchymatis tanninigeri abbreviati 

 Stratum exhibente) suffulta, in fere omnibus sect. II et III. (excepta M. scrobiculata 

 et laevigata) cellulas margine, in M . eleganti tota superficie punctatas exhibente, 

 paginae utriusque in 1 specie [M. camptoneura) crystallophora, in alia (M. purgante) 

 e cellulis sclerenchymatico-pachydermicis exstructa, paginae inferioris in M. mexicana 

 sola subpapillosa, in M. laevigata stomatibus majoribus orbicularibus insigni; petiolus 

 communis subtus convexus, supra saepe complanatus vel sulco exaratus, fasciculis 

 vasorum (ut in Cupania) in annulum connexis, rhachis bisulcata, nuda, raro marginäta. 

 Paniculae axillares, solitariae vel rarius fasciculatae, ramulis ultimis thyrsos cymulas 

 (polychasia vel dichasia in cincinnos abeuntia, saepe glomeruliformia) gerentes ex- 

 hibentibus, foliis breviores vel aequilongae, varie pubescentes. Bracteae et bracteolae 

 parvae 0,5 — 3 mm longae, triangulari-subulatae, interdum vix conspicuae. Flores parvi, 

 2 mm vix superantes, albidi, pedicellati vel subsessiles. Capsulae mediocres, e rubicundo 

 fuscescentes, ut in Cupania. 



Species 44 (vel 46) per Americam calidiorem a Mexico usque ad Argentinam 

 divulgatae. 



Obs. Genus maxime affine generi Cupaniae, a qua differt floris et praesertim calycis cupularis 

 praecociter aperti indole sat peculiari, nee non specierum statura, ut videtur, minus robusta, foliolis 

 fere semper (M . scrobiculata et heterophylla exceptis) integerrimis, plerumque laevigatis et indumento 

 (M. molli excepta) parco vel vix ullo. 



Gonspectus specierum. 

 Sect. I. Ratonia (DG.) Radlk. in Sitzungsber. bayer. Akad. IX. (1879) 624, in 

 Durand, Ind. Gen. (1887) 78, in Fl. bras. XIII. 3. (Fase. 124, 1900) 601 et in Engl. u. 

 Prantl, Nat. Pflanzenfam. III. 5. (1895) 340 (Genus Ratonia DC. 1. c): Capsula alato- 

 vel subcoccato- 2 — 3-lobata, infra medium in stipitem abrupte contraeta; Stylus apice 

 in Stigmata 2 — 3 intus papulosa recurvata divisus vel breviter 2 — 3-lobus; petala 

 plerumque rudimentaria; folia saepius per paria approximata, subopposita, rhachi 

 superne dilatata submarginata; foliola glandulis digitiformibus seriem cellularum 

 (basilarium brevium latiorum, apicalium longiorum) exhjbentibus basi immersis 

 praesertim subtus ornata, saepius foveolata. (Species 3 antillano-mexicanae, 1 — fruetu 

 ignoto — peruviana.) 



A. Folia per paria approximata, subopposita; calycis lobi quam 

 petala rudimentaria longiora. 



